Джани Родари
Най-кратката приказка

Превод от италиански: Велимира Костова-Върлакова, 2014

chitanka.info

Веднъж трима разказвачи си направили състезание — победител трябвало да стане този, който знае най-кратката приказка.

Първият разказал приказка от сто думи.

Вторият разказал приказка от петдесет думи.

Третият останал мълчалив и нищо не разказал.

— Е, и? — попитали другите двама. — Няма ли да кажеш нещо?

— Аз вече свърших. Моята приказка е озаглавена „Мълчанието е злато“.

Другарите му признали, че неговата приказка е най-кратка и му връчили награда. Но така и не се разбрало каква е била наградата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.